*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*210. számú előterjesztés*

Bátaszék Város Önkormányzata Képviselő-testületének 2017. szeptember 27-én,

16,00 órakor megtartandó ülésére

*Nagysallói Tájház felújításának támogatása*

|  |
| --- |
| **Előterjesztő:** dr. Bozsolik Róbert polgármester  **Készítette:** Takácsné Gehring Mária aljegyző    **Törvényességi ellenőrzést végezte**: Kondriczné dr. Varga Erzsébet jegyző  **Tárgyalja:**  PG Bizottság: 2017. 09. 26.  KOIS Bizottság¨2017. 09. 25. |

**Tisztelt Képviselő-testület!**

Nagysalló testvértelepülésünk tervei között szerepel a tájházuk felújítása, melyre 2016-ban 600 eurós támogatást nyertek. A támogatáson építőanyagot, téglát, festéket, cementet tudtak vásárolni, s így sikerült pótolni a hiányzó, illetve a rossz állapotban lévő falakat, kijavítani és konzerválni az eredeti ablakokat, ajtókat. A munkákba több civil szervezet (Csermadok helyi szervezete, Pontis alapítvány) és a Nyugat-Szlovákiai Energetikai Vállalat alkalmazottai mellett a helyi magyar alapiskola diákjai is bekapcsolódtak, ők a téglák tisztításában, a rendrakásban, a takarításban vettek részt.

A Tájház ünnepélyes átadása ez év augusztus hónapban megtörtént, de munkák jelentős része még hátra van, ezért javasolnánk az alábbi határozat elfogadásával testvér-településünkön működő és a tájház létrehozásáért és működtetéséért felelős FOLK-Art Polgári Társulás anyagi támogatását. Pozitív döntés esetén a támogatásról szóló értesítés átadására a november hónapban a testvér-települési kapcsolat 20 éves jubileumi ünnepségén kerülne sor.

**Határozati javaslat:**

**a nagysallói tájház felújításának támogatására**

Bátaszék Város Önkormányzatának Képviselő-testülete

1. a Nagysalló testvértelepülés tájháza felújítási munkáinak folytatásához, valamint a tájház berendezése költségeihez 500.000 Ft, azaz Ötszázezer forint támogatást biztosít a FOLK-ART Polgári Társulás TEKOVSKÉ LUŽANY –NAGYSALLÓ (935 41 Tekovské Lužany, Topol’ská 10., nyilvántartási szám: 42125570, képviseli: Kicsindi Enikő elnök) számára az önkormányzat 2017. évi költségvetésének általános tartalék kerete terhére.
2. felhatalmazza a város polgármesterét a támogatási szerződés aláírására.

Határidő: 2017. október 15.

Felelős: dr. Bozsolik Róbert polgármester

(a támogatási szerződés aláírásáért)

Határozatról értesül: Nagysalló polgármestere

Folk-Art Polgári Társulás elnöke

BKÖH pénzügyi iroda

irattár